b'\n_START_ARTICLE_\nTantalos\n_START_PARAGRAPH_\nTantalos (vanakreeka keeles \xce\xa4\xce\xac\xce\xbd\xcf\x84\xce\xb1\xce\xbb\xce\xbf\xcf\x82) on vanakreeka m\xc3\xbctoloogias Sipylose kuningas ja Zeusi poeg._NEWLINE_Zeusi sugulasena lubati Tantalosel, kes oli surelik, jumalatega koos einestada. Tantalos aga kippus seda privileegi halvasti \xc3\xa4ra kasutama: ta lobises v\xc3\xa4lja jumalate saladusi, varastas nende toitu, et viia see surelikele, ning pakkus jumalatele s\xc3\xbc\xc3\xbca omaenese tapetud poja liha._NEWLINE_Karistuseks saadeti Tantalos allilma kannatama igavest janu ja n\xc3\xa4lga. Kui ta proovis vett juua, kadus vesi maa sisse. Iga kord kui ta aga tema kohal rippuvaid vilju p\xc3\xbc\xc3\xbcdis noppida, puhus tuul neid kandvad oksad eemale._NEWLINE_T\xc3\xa4nap\xc3\xa4evani on kasutusel v\xc3\xa4ljend Tantalose piinad, mis t\xc3\xa4hendab l\xc3\xb5putut piina ja vaeva.'